b'\n_START_ARTICLE_\nMe\xc4\x91urebreni \xc5\xbeivci\n_START_SECTION_\nPrvi me\xc4\x91urebreni \xc5\xbeivac\n_START_PARAGRAPH_\nPrvi prsni \xc5\xbeivac, daje dvije grane od kojih ve\xc4\x87a napu\xc5\xa1ta prsni ko\xc5\xa1 i pridru\xc5\xbeuje se ru\xc4\x8dnom spletu (lat. plexus brachialis), a manja postaje prvi me\xc4\x91urebreni \xc5\xbeivac. Prvi me\xc4\x91urebreni \xc5\xbeivac rijetko daje lateralnu granu za ko\xc5\xbeu i \xc4\x8desto prima granu od drugog me\xc4\x91urebrenog \xc5\xbeivca.\n_START_SECTION_\nDrugi do jedanesti me\xc4\x91urebreni \xc5\xbeivac\n_START_PARAGRAPH_\nPrednje grane drugog do jedanaestog prsnog \xc5\xbeivca, prolaze me\xc4\x91urebrenim prostorom i svojim motornim ograncima inerviraju neke od mi\xc5\xa1i\xc4\x87a prsnog ko\xc5\xa1a i trbuha (npr. vanjski me\xc4\x91urebreni mi\xc5\xa1i\xc4\x87i, nutarnji me\xc4\x91urebreni mi\xc5\xa1i\xc4\x87i, gornji stra\xc5\xbenji nazup\xc4\x8dani mi\xc5\xa1i\xc4\x87, ravni trbu\xc5\xa1ni mi\xc5\xa1i\xc4\x87) i ko\xc5\xbeu u podru\xc4\x8dju prsnog ko\xc5\xa1a i dijela trbuha._NEWLINE_Lateralna grana za ko\xc5\xbeu drugog me\xc4\x91urebrenog \xc5\xbeivca se ne dijeli na prednju i srta\xc5\xbenju granu i naziva se lat. nervus intercostobrachialis, a prednja grana za ko\xc5\xbeu spaja se sa lat. nervus supraclavicularis iz vratnog spleta (lat. plexus cervicalis)._NEWLINE_Sedmi, osmi, deveti, desti i jedanaesti me\xc4\x91urebreni \xc5\xbeivac nastavljaju svoj tijek iz me\xc4\x91urebrenog prostora u stijenku trbu\xc5\xa1nog zida.\n_START_SECTION_\nDvanesti me\xc4\x91urebreni \xc5\xbeivac\n_START_PARAGRAPH_\nPrednja grana dvanaestog grudnog \xc5\xbeivca naziva se lat. nervus subcostalis i pridru\xc5\xbeuje se slabinskokri\xc5\xbenom spletu (lat. plexus lumbosacralis), a osjetno inervira ko\xc5\xbeu u podru\xc4\x8dju zgloba kuka.'